ข้อบังคับเจ้าพนักงานจราจรจังหวัดนครปฐมข้อบังคับเจ้าพนักงานจราจรจังหวัดนครปฐมว่าด้วยการจัดระบบการจราจรในช่วงเทศกาลนมัสการองค์พระปฐมเจดีย์พ.ศ.๒๕๕๓ ด้วยคณะกรรมการจัดงานเทศกาลนมัสการองค์พระปฐมเจดีย์กำหนดจัดงานเทศกาลนมัสการองค์พระปฐมเจดีย์ ประจำปี ๒๕๕๓ ขึ้นในระหว่างวันที่ ๑๘ถึง ๒๖ พฤศจิกายน ๒๕๕๓ ณ บริเวณองค์พระปฐมเจดีย์ซึ่งทุกปีที่ผ่านมาจะมีประชาชนในจังหวัดและจังหวัดใกล้เคียงเดินทางมาเที่ยวชมงานกันเป็นจำนวนมากทำให้บางช่วงเวลาเกิดปัญหาด้านการจราจรโดยเฉพาะในเวลากลางคืนประชาชนที่ใช้เส้นทางในการจราจรไม่ได้รับความสะดวกและปลอดภัยเท่าที่ควรดังนั้น เพื่อความเป็นระเบียบเรียบร้อยความสะดวกและความปลอดภัยของผู้ใช้รถใช้ถนนจึงเห็นสมควรมีการจัดระบบการจราจรในช่วงเทศกาลนมัสการองค์พระปฐมเจดีย์ดังกล่าวอาศัยอำนาจตามความในมาตรา ๑๓๙ (๑) (๒) (๔) และ(๙) แห่งพระราชบัญญัติจราจรทางบก พ.ศ. ๒๕๒๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับข้อ ๕ ของคำสั่งกระทรวงมหาดไทยที่ ๓๘๗/๒๕๔๑ เรื่อง แต่งตั้งเจ้าพนักงานจราจรตามพระราชบัญญัติจราจรทางบกพ.ศ. ๒๕๒๒ ลงวันที่ ๑๔ สิงหาคม ๒๕๔๑ ผู้บังคับการตำรวจภูธรจังหวัดนครปฐมในฐานะเจ้าพนักงานจราจรจังหวัดนครปฐม จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดนครปฐมว่าด้วยการจัดระบบการจราจรในช่วงเทศกาลนมัสการองค์พระปฐมเจดีย์ พ.ศ. ๒๕๕๓ข้อ ๒ ห้ามเดินรถทุกชนิดตั้งแต่วันที่ ๑๘ ถึง ๒๖พฤศจิกายน ๒๕๕๓ ในถนนดังต่อไปนี้(๑) ถนนทุกสายภายในบริเวณองค์พระปฐมเจดีย์ยกเว้นรถที่ได้รับอนุญาตให้บรรทุกสิ่งของเข้าไปส่งตามร้านค้า หรือรถของส่วนราชการ(๑.๑) ถนนซ้ายพระตลอดสาย ตั้งแต่เวลา ๑๖.๐๐ น.ถึงเวลา ๐๓.๐๐ น. ของวันรุ่งขึ้น ยกเว้นรถที่ได้รับอนุญาต(๑.๒) ถนนรถไฟตั้งแต่แยกศรีนครด้านถนนซ้ายพระถึงแยกสะพานเจริญศรัทธา (สะพานยักษ์) ด้านถนนพญากงตั้งแต่เวลา ๑๖.๐๐ น. ถึงเวลา ๐๓.๐๐ น. ของวันรุ่งขึ้น(๑.๓) ถนนราชดำริห์ตลอดสาย เฉพาะวันที่ ๒๑พฤศจิกายน ๒๕๕๓ ตั้งแต่เวลา ๑๓.๐๐ น. ถึงวันที่ ๒๒ พฤศจิกายน ๒๕๕๓ เวลา ๐๓.๐๐ น.(๑.๔) ถนนพญากงตลอดสาย เฉพาะวันที่ ๒๑ พฤศจิกายน๒๕๕๓ ตั้งแต่เวลา ๑๓.๐๐ น. ถึงวันที่ ๒๒ พฤศจิกายน ๒๕๕๓ เวลา ๐๓.๐๐ น.(๑.๕) ถนนริมคลองหน้าวัดพระงามตลอดสายเฉพาะวันที่ ๒๑ พฤศจิกายน ๒๕๕๓ ตั้งแต่เวลา ๑๓.๐๐ น. ถึงวันที่ ๒๒ พฤศจิกายน ๒๕๕๓เวลา ๐๓.๐๐ น.(๒) ห้ามจอดรถทุกชนิดในถนน ดังต่อไปนี้(๒.๑) ถนนหน้าพระตลอดสาย(๒.๒) ถนนเทศาตลอดสาย(๒.๓) ถนนรถไฟตั้งแต่แยกศรีนครด้านถนนซ้ายพระถึงแยกสะพานเจริญศรัทธา (สะพานยักษ์) ด้านถนนพญากง(๒.๔) ถนนซ้ายพระตลอดสาย ยกเว้นช่วงเวลา ๐๓.๐๐ น.ถึงเวลา ๑๕.๐๐ น.(๒.๕) ถนนหลังพระตลอดสายเฉพาะฝั่งกำแพงองค์พระปฐมเจดีย์ ตั้งแต่เวลา ๑๖.๐๐ น. ถึงเวลา ๒๔.๐๐ น.(๓) ให้เดินรถทางเดียวในถนนดังต่อไปนี้ตั้งแต่เวลา ๑๖.๐๐ น. ถึงเวลา ๒๔.๐๐ น. หรือตามที่พนักงานเจ้าหน้าที่เห็นว่ามีความสะดวกและปลอดภัยแก่ผู้ใช้รถใช้ถนน(๓.๑) ถนนซ้ายพระให้เดินรถทางเดียวจากแยกบ่อเริ่มไปออกที่แยกสันติเวชถนนหลังพระ ทั้งนี้ เฉพาะรถที่ได้รับอนุญาต(๓.๒) ถนนหน้าพระให้เดินรถทางเดียวจากแยกอาณาจักรการแว่นถนนพิพิธประสาทไปออกที่แยกราชินี(๓.๓) ถนนขวาพระให้เดินรถทางเดียวจากแยกราชินีไปออกที่แยกวัดพระปฐมเจดีย์ (วัดใหญ่)(๓.๔) ถนนหลังพระให้เดินรถทางเดียวจากแยกวัดพระปฐมเจดีย์ (วัดใหญ่) ไปออกที่แยกสะพานศรีวิชัย(สะพานเกวียน)(๓.๕) ถนนพญากงให้เดินรถทางเดียวจากแยกสะพานศรีวิชัย ไปออกที่หน้าธนาคารกรุงไทยสาขานครปฐมด้านถนนทหารบก ยกเว้นวันที่ ๒๑ พฤศจิกายน ๒๕๕๓ เวลา ๑๓.๐๐ น. ถึงวันที่ ๒๒พฤศจิกายน ๒๕๕๓ เวลา ๐๓.๐๐ น. ห้ามเดินรถตลอดสาย(๓.๖) ถนนบ่อเริ่มให้เดินรถทางเดียวจากด้านถนนซ้ายพระไปออกที่แยกหน้าอนุสาวรีย์พญากงชี้นิ้วถนนพญากง(๓.๗) ถนนทหารบก ให้เดินรถทางเดียวจากแยก ๒๕ มกราไปออกที่แยกหน้าร้านอาณาจักรการแว่นถนนหน้าพระ(๓.๘)ถนนพญาพานให้เดินรถทางเดียวจากแยกสะพานศรีวิชัย (สะพานเกวียน) ด้านถนนพญาพานไปออกที่แยก๒๕ มกรา(๓.๙) ถนนหลังสถานีรถไฟให้เดินรถทางเดียวจากด้านโรงปูนไปออกที่แยกจิวย่งเส็ง ถนนทหารบก(๓.๑๐) ถนนพิพิธประสาทให้เดินรถทางเดียวจากแยกอาณาจักรการแว่นถนนหน้าพระไปออกที่แยกสะพานซอย ๘ถนนสระแก้ว(๓.๑๑) ถนนทิพากรให้เดินรถทางเดียวจากแยกสะพานซอย ๘ ถนนสระแก้วไปออกที่แยกถนนทิพากรตัดถนนหน้าพระข้างสำนักงานเทศบาลนครนครปฐมเดิม(๓.๑๒) ถนนราชดำเนินให้เดินรถทางเดียวจากแยกมิตรสัมพันธ์ถนนหลังพระ ไปออกที่แยกราชดำเนินซอย ๑(๓.๑๓) ถนนราชดำเนินซอย ๑ให้เดินรถทางเดียวจากด้านถนนราชดำเนินไปออกที่แยกข้างสำนักงานตรวจเงินแผ่นดินภาค ๓(๔) การจอดรถหรือที่จอดพักรถให้เป็นไปดังนี้(๔.๑) รถยนต์ที่รับส่งผู้โดยสารบริษัทขนส่งจำกัดที่รับส่งผู้โดยสารมาจากต่างจังหวัดหรือกรุงเทพมหานครให้หยุดรับส่งผู้โดยสารที่ถนนขวาพระ และถนนพญาพานฝั่งตัวอาคารโดยจอดขนานชิดขอบทางตามป้ายที่กำหนด(๔.๒) รถยนต์ที่รับส่งผู้โดยสารระหว่างกรุงเทพฯ -นครปฐม, นครปฐม - บ้านหลวง นครปฐม - ทุ่งผักกูด ให้หยุดรับส่งผู้โดยสารในถนนพญาพานฝั่งตัวอาคารโดยมีรายละเอียดดังนี้(๔.๒.๑) รถยนต์โดยสารระหว่างกรุงเทพฯ - นครปฐมให้หยุดรับส่งผู้โดยสารที่ถนนพญาพานบริเวณฝั่งตัวอาคาร หน้าธนาคารกรุงไทยสาขาพระปฐมเจดีย์(๔.๒.๒) รถยนต์โดยสารระหว่างนครปฐม - บ้านหลวง,นครปฐม - ทุ่งผักกูด ให้หยุดรับส่งผู้โดยสารที่ถนนพญาพานฝั่งตัวอาคารหน้าร้านเอเชียเคมีภัณฑ์(๔.๓) รถยนต์โดยสารระหว่างนครปฐม - ตาก้องให้หยุดรับส่งผู้โดยสารที่ถนนหลังสถานีรถไฟบริเวณฝั่งตรงข้ามตลาดกัลยา(๔.๔) รถยนต์ที่รับส่งผู้โดยสารระหว่างนครปฐม -บางปลา, นครปฐม - บางเลน, นครปฐม- นิคมทหารอากาศ ให้นำรถไปจอดที่รับส่งผู้โดยสารที่บริเวณถนนราชดำริห์ตามป้ายที่กำหนด ยกเว้นวันที่ ๒๑ พฤศจิกายน ๒๕๕๓ ตั้งแต่เวลา ๑๓.๐๐ น. เป็นต้นไปให้นำรถไปจอดที่ถนนพญาพานตามป้ายที่กำหนด(๔.๕) รถยนต์ที่รับส่งผู้โดยสารระหว่างนครปฐม -สระกระเทียม, นครปฐม - บ้านโป่ง ให้นำรถไปจอดรับส่งผู้โดยสารที่ถนนราชดำเนินตามป้ายที่กำหนด ยกเว้นวันที่ ๒๑ พฤศจิกายน ๒๕๕๓ ตั้งแต่เวลา ๑๖.๐๐ น. เป็นต้นไปให้นำรถไปจอดที่แยกสันติเวช ตามป้ายที่กำหนด(๔.๖) รถยนต์ที่รับส่งผู้โดยสารระหว่างนครปฐม -โพรงมะเดื่อ ให้นำรถไปจอดรับส่งผู้โดยสารที่ถนนราชดำเนิน ตามป้ายที่กำหนดยกเว้นวันที่ ๒๑ พฤศจิกายน ๒๕๕๓ ตั้งแต่เวลา ๑๖.๐๐ น. เป็นต้นไปให้นำรถไปจอดที่ถนนพญาพาน ตามป้ายที่กำหนด(๔.๗) รถยนต์ที่รับส่งผู้โดยสารระหว่างนครปฐม -บางแขม ให้นำรถไปจอดรับส่งผู้โดยสารที่ถนนราชดำเนิน ตามป้ายที่กำหนด ยกเว้นวันที่๒๑ พฤศจิกายน ๒๕๕๓ ตั้งแต่เวลา ๑๖.๐๐ น. เป็นต้นไป ให้นำรถไปจอดที่แยกสันติเวชตามป้ายที่กำหนด(๔.๘) รถยนต์ที่รับส่งผู้โดยสารระหว่างนครปฐม -มหาวิทยาลัยราชภัฏนครปฐม ให้นำรถไปจอดรับส่งผู้โดยสารที่ถนนราชดำเนิน ยกเว้นวันที่๒๑ พฤศจิกายน ๒๕๕๓ ตั้งแต่เวลา ๑๖.๐๐ น. ถึงเวลา ๒๒.๐๐ น.ให้นำรถไปจอดที่แยกบ่อเริ่มถนนซ้ายพระ และหลังเวลา ๒๒.๐๑ น. เป็นต้นไป ให้นำรถไปจอดที่ถนนหลังพระบริเวณหน้าศูนย์พัฒนาเด็กถนนหลังพระ(๔.๙) รถยนต์ที่รับส่งผู้โดยสารระหว่างนครปฐม -บางหลวง ให้นำรถไปจอดรับส่งผู้โดยสารที่บริเวณหน้าร้านขายยาสันติเวชถนนหลังพระยกเว้นวันที่ ๒๑ พฤศจิกายน ๒๕๕๓ ตั้งแต่ เวลา ๑๖.๐๐ น. เป็นต้นไปให้นำรถไปจอดที่ถนนพญาพาน ตามป้ายที่กำหนด(๔.๑๐) รถยนต์ที่รับส่งผู้โดยสารระหว่างนครปฐม -ธรรมศาลา, บ้านแพ้ว, ลำพญา ดอนยายหอม,สามพราน, โคกพระเจดีย์, บ่อตะกั่ว,อ้อมใหญ่ ให้นำรถไปจอดที่ถนนเทศาซอย ๑ และซอย ๒ ตามป้ายที่กำหนด(๔.๑๑) รถยนต์ที่รับส่งผู้โดยสารระหว่างนครปฐม -มาบแค ให้นำรถไปจอดที่ถนนบ่อ เริ่มหน้าบริษัทนครปฐมจังหวัดพานิช ตามป้ายที่กำหนด(๔.๑๒) รถยนต์รับเหมาพิเศษ รถทัศนาจรให้นำรถไปจอดที่ถนนราชวิถีบริเวณหน้าโรงเรียนอนุบาลไผทวิทยาและที่ถนนขวาพระช่วงตั้งแต่แยกวัดพระปฐมเจดีย์ราชวรมหาวิหาร ถึงประตูขวาพระด้านหน้าสถานีตำรวจภูธรเมืองนครปฐมตามป้ายที่กำหนด(๔.๑๓)ยานพาหนะของพระสงฆ์ที่มาปฏิบัติภารกิจด้านสงฆ์ภายในงานให้นำรถไปจอดที่ถนนขวาพระด้านทิศใต้ขนานกับถนนด้านหน้าโรงเรียนวัดพระปฐมเจดีย์ตามป้ายที่กำหนด(๔.๑๔) รถยนต์ส่วนบุคคล(๔.๑๔.๑) ถนนซ้ายพระตลอดสายเฉพาะกรณีที่ได้รับอนุญาตให้จอดได้(๔.๑๔.๒) ถนนพญากงตลอดสาย ยกเว้นวันที่ ๒๑พฤศจิกายน ๒๕๕๓ ตั้งแต่เวลา ๑๓.๐๐ น. ถึงวันที่ ๒๒ พฤศจิกายน ๒๕๕๓ เวลา ๐๓.๐๐ น.ห้ามจอดตลอดสาย(๔.๑๔.๓) ถนนขวาพระฝั่งกำแพงแก้วองค์พระปฐมเจดีย์ โดย(ก) ช่วงตั้งแต่แยกวัดพระปฐมเจดีย์ถึงประตูองค์พระปฐมเจดีย์ ด้านโรงเรียนวัดพระปฐมเจดีย์ ตั้งแต่เวลา ๐๘.๐๐ - ๑๖.๐๐น. ให้จอดรถนักท่องเที่ยว(ข) ถนนขวาพระตลอดสาย ยกเว้นกรณีตาม (ก) ฝั่งกำแพง- องค์พระปฐมเจดีย์ (ผิวการจราจร)ให้จอดรถยนต์ส่วนบุคคลและบนบาทวิถีให้จอดรถจักรยานยนต์(๔.๑๕) รถสามล้อรับจ้างและรถสามล้อเครื่องรับจ้างให้นำรถไปจอดที่ถนนคชกฤต และถนนขวาพระ(ตรงข้ามประตูองค์พระปฐมเจดีย์ด้านหน้าตำรวจภูธรจังหวัดนครปฐม)และหน้าร้านขายยาสันติเวช ตามป้ายที่กำหนด(๔.๑๖) รถยนต์รับจ้างสาธารณะ (ระยะสั้น)ที่มาจากฝั่งทิศตะวันออกของ องค์พระปฐมเจดีย์ ให้นำรถไปจอดที่ถนนหน้าพระช่วงตั้งแต่ประตูทางเข้า -ออกโรงเรียนราชินีบูรณะไปทางด้านถนนเพชรเกษมตามป้ายที่กำหนดข้อ ๓ บรรดาข้อบังคับ ระเบียบ หรือประกาศอื่นใดที่ขัดต่อข้อบังคับนี้ให้ยกเลิกและให้ใช้ข้อบังคับนี้แทนข้อ ๔[๑]ข้อบังคับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๒๙ ตุลาคม พ.ศ. ๒๕๕๓พลตำรวจตรีพศิน นกสกุลผู้บังคับการตำรวจภูธรจังหวัดนครปฐมเจ้าพนักงานจราจรจังหวัดนครปฐมปริยานุช/ผู้จัดทำ๑๙พฤศจิกายน ๒๕๕๓ณัฐวดี/ตรวจ๑๙พฤศจิกายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๓๒ ง/หน้า ๔๖/๑๕ พฤศจิกายน ๒๕๕๓